Балъкъэр хъыршынхэр нэхъыфIипщIым хабжэ
«Вкусы России» зэпеуэм и щIыналъэ Iыхьэр иухащ. ЦIыхубэм я IэIэтым ипкъ иткIэ балъкъэр хъыршынхэр зи цIэр нэхъыбэрэ къраIуа нэхъыфIищIым яхыхьащ.
Агропромышленнэ комплексым хьэрычэтыщIэ мащIэмрэ курытымрэ зэрызыщаужьым гу лърагъэтэн папщIэ кърахьэжа зэпеуэм мы гъэм щэкIуэгъуэм и 19-м щIидзащ. Къэралым и щIыпIэ 79-м щыщ IуэхущIапIэ 500-м щIигъу абы хэтщ.
Къэбэрдей-Балъкъэрым зэпеуэм и унэтIыныгъэ зыбжанэм зыкъыщегъэлъагъуэ. «Еплъи, уигу ирихьынщ!» Iыхьэм утыку къыщрахьащ «Къэбэрдей-Балъкъэрым и мыIэрысэхэр», «Адыгэ кхъуейр», «Балъкъэр хъыршыныр», «Дзэлыкъуэ кIэртIофыр», «Къэбэрдей-Балъкъэрым и нарзанхэр». Дауи, гулъытэншэ хъуакъым «Къэхъун помидорхэри». Ар щагъэлъэгъуащ «IэфIыр гъунэгъущ» унэтIыныгъэм.
Хьэтау Ислъам.
